rlitschk/wikidir huggingface dataset:
Dr TUM Campus Haalbrunn isch e Leer- un Foorschigsyyriichtig vu dr Tächnische Universiteet Minche (TUM) z Haalbrunn. Dr Campus isch ain vu dr fimf Ussestelle vu dr TUM un dr eerscht Standoort vu dr TUM z Dytschland usserhalb vu Bayern. Finanziert wird dr Campus vu dr Dieter-Schwarz-Stiftig vu Neckarsulm. D Stiftigsveryybaarig zwische dr TUM un dr Dieter-Schwarz-Stiftig fir Grindig vum Campus isch im Februar 2018 gschlosse woore. Voruusgange sin Verhandlige vu dr Dieter-Schwarz-Stiftig mit e baar Paartner go z Haalbrunn e universiteeri Yyriichtung aasiidle, wu si d TU Minche erfolgryych het chenne duuresetze. D Veryybaarig het d Yyriichtig vu 20 Profässuure an dr wiirtschaftswisseschaftlige Fakuläteet (TUM School of Management) vu dr TU Minche voorgsääne; 13 Profässuure sollen am Standoort Haalbrunn aagsiidlet wääre. Dr Umstand, as mit dr TU Minche ne staatligi Hoochschuel us eme andere Bundesland z Baade-Wiirtebäärg aktiiv wiird, isch im Septämber 2017 au Aaloss fir e bolitischi Diskussioon vum Voorgang im zueständige Fachuusschuss vum Landdaag vu Baade-Wiirttebäärg gsii. In dr Zwischezyt het s Räächtguetaachte gee, wu dytligi Zwyyfel an dr Räächtsmäßigkait vum Campus ufbroocht hän: Dr Campus diei gege d Prinzipie vum Federalismus verstooße, wel d Hohaitsgwalt vun eme Bundesland uf aige Territorium bschränkt isch. Bi dr konkreete
Dr Johannes Geiss (* 4. Septämber 1926 z Stolp (Pommern); † 30. Jänner 2020 z Bärn) isch e dytsch-schwyzerische Physiker gsii. Är isch e Suun vum Buur Hans Geiss un dr Irene Wilk gsii. Anne 1944 het er z Stolp e Nootabituur gmacht un noch em Zweete Wältchrieg vu 1947 bis 1950 an dr Universiteet Göttingen Physik studiert. Deert isch er anne 1953 mit ere Aarbet zue Isotopenanalysen an „gewöhnlichem Blei“ zum Dr. rer. nat. promoviert woore. Är het dno iber Geochronology an dr Universiteet Bärn un dr University of Chicago gfoorscht. Anne 1957 het er si an dr Universiteet Bärn in Experimentaalphysik habilitiert. Vu 1958 bis 1959 isch dr Geiss Associate Professor an dr University of Miami gsii un het an dr Klimagschiicht vu dr Äärd gfoorscht. Anne 1960 isch er retuur chuu an d Universiteet vu Bärn un isch deert ab 1960 zeerscht usserooredelige Profässer gsii un derno vu 1964 bis 1991 oordelige Profässer un vu 1966 bis 1989 Diräkter vum Physikaalische Inschtitut. 1982/83 isch dr Geiss au Räkter vu dr Uni Bärn gsii un vu 1995 bis 2002 Co-Diräkter am International Space Science Institute z Bärn. 1981 isch er in dr Schwyz yybuurgeret woore. Syni Foorschigsschwäärpinkt sin
Di Hoochschuel fir Foorschtwiirtschaft Rauteburg (HFR) isch e staatligi Hoochschuel fir aagwändti Wisseschafte z Rauteburg. Ziil vu dr insgsamt aacht Stuudiegäng isch e noohaltig Management bi dr Nutzig vu natyyrlige Ressource. Anne 1954 het s Land Baade-Wiirtebäärg im Schadenweilerhof bi Rauteburg e Foorschtschuel grindet, wu 1979 in d Fachhoochschuel fir Foorschtwiirtschaft umgwandlet wooren isch. Zeerscht het d Fachhoochschuel nume as „verwaltungsinterne Ausbildungsstätte“ fir Foorschtbeamti vum ghoobene Foorschtdienscht vu dr Länder Baade-Wiirtebäärg, Ryyland-Bfalz, Saarland un dr Bundesvermeegesverwaltig dient. Syter 1995 isch d Hoochschuel effetli zuegängli. Im Februar 2006 het d Hoochschuel fir Foorschtwiirtschaft zum eerschte Mool s Predikaat Offiziäll Projäkt vu dr Wältdekaad „Bildig fir noohaltigi Entwicklig“ dur di Dytsch UNESCO-Kummissioon iiberchuu. D Wältdekaad isch e Projäkt vu dr Verainte Nazioone mit em Ziil, d Wäärt un Prinzipie vu dr noohaltige Entwicklig in dr Erzieig un Bildig wältwyt z integriere. S Projäkt het 2005 aagfange un 2014 ufgheert. S Predikaat „Offiziäll Projäkt vu dr Wältdekaad“ wird fir zwai Joor vergee. 2014 het di Dytsch Deutsche UNESCO- Kummissioon entschiide, as d HFR no 2006, 2008, 2010 un 2012 au fir s Joor 2014 Projäkt vu dr Wältdekaad blybt. Dodermit gheert d Hoochschuel zue dr weenige Projäkt, wu syter 2006 luckeloos vu dr
Die Staatli Hoochschuel fir Musik un Darstellendi Chunscht Mannem isch e Hoochschuel z Mannem. D Hoochschuel verstoot si as Noofolgeri vu dr 1762 z Mannem grindete Academie de Danse un dr 1776 entstandene privaate Doonschuel am Hoof vum Carl Theodor. Historischi Zämehäng git s aber kaini. Anne 1971 hän si di Städtische Hochschule für Musik und Theater Mannheim un di Staatlich anerkannte Hochschule für Musik und Theater Heidelberg zur Staatlichen Hochschule für Musik Heidelberg-Mannheim zämergschlosse, wu di hitig Staatliche Hochschule für Musik und Darstellende Kunst Mannheim drus fiirigangen isch. D Hoochschuel het s Promozioons- un s Habilitazioonsräächt. An dr Hoochschuel wäre die Stuudiegäng aabote: Vorstuudium Danz Chinschtlerischi Uusbildig Chinderdanzpoedagoogik Danz Musiklehrer*i Schuelmusik Stuudienaagebot Musikfoorschig un Meediepraxis Jazz/Populaarmusik Solistischi Uusbildig Dailzytstuudiegang Solistischi Uusbildig Orcheschtersolischt Zuesatzstudium Danzpedagoogik fir professionälli Dänzer*ne Chinschtlerischi Uusbildig Danz/Biinepraxis Solistischi Uusbildig Ooperestuudio D Biblioteek umfasst rund 17.500 Biecher, 45.200 Note un 11.000 Doondreeger. Websyte vu dr Staatlige Hoochschuel fir Musik un Darstellendi Chunscht Mannem Statistisches Bundesamt: Studierendenzahlen Studierende und Studienanfänger/-innen nach Hochschularten, Ländern und Hochschulen, WS 2012/13, S. 66–113 "Die zweifache Neustrukturierung des Instituts - zunächst als Städtische Hochschule für Musik in den dreißiger Jahren und schließlich 1971 die Zusammenlegung mit der heidelberger Musikhochschule und ihre Verstaatlichung -
D Hoochschuel fir Musik Chaarlsrue – University of Music isch e vum Baade-Wiirtebäärg draiti Hoochschuel fir di chinschtlerisch un wisseschaftli Uusbildig vu Muusiker*ne, Kumpenischte*ne, Musikwisseschaftler*ne, Musikschurnalsichte*ne un fir Musik/Computer Tächnology. D Hoochschuel fir Musik goot in ire eerschte Aafäng uf s Joor 1812 zrug. Dodmool isch aafangs in ere privaate Iniziatiiv, wu vu dr Stadt Chaarlsrue unterstitzt wooren isch, e „Musikalisches Bildigsinschtitut fir Bleeser“ un zwai Joor speeter e „Singaaschtalt“. Die sin 1837 zuen ere „Musikuusbildigsstätt“ uusgwytet woore, wu mit staatliger un stedtischer Feerderig no feschte Leerblän unteriichtet wooren isch. Anne 1910 het si si mit em „Grooßherzooglige Kunservatoorium“ zämegschlosse, wu anne 1883 vum Heinrich Ordenstein grindet wooren isch. S Inschtitut isch dno anne 1929 „Baadische Hoochschuel fir Musik“ ernännt woore. Anne 1971 isch d Hoochschuel vum Land Baade-Wiirtebäärg ibernuu un in di „Staatli Hoochschuel fir Musik Chaarlsrue“ iberfiert woore. Die het ire Hauptsitz syter 1989 im Schloss Gottesaue in dr Chaarlsruer Oschtstadt. D Hoochschuel fir Musik Chaarlsrue bsueche rund 650 Studänte*ne, Leerlyt sin rund 59 hauptamtligi Profässer*ne, 31 hauptamtligi Dozänte*ne un 162 Leerbeufdraiti (Stand 2020). Chinschtlerisch Leeramt an Gimnaasie (Schuelmusik) Diploom Kumpesizioon Bachelor Arte/ Magister Arte fir Inschtrumentaalmusik, Gsang, Dirigiere, Oopere M.A. Klavierchammermusik, Liedgstaltung, Korrepetizioon Historischi Taschteninschtrumänt B.A./M.A. Musikschurnalismus
Dr Arno Müller (* 16. Jänner 1944) isch e dytsche Dialäktautoor. Dr Müller isch z Ihringe ufgwagse un uf d Volksschuel gange. Z Brysach het er bi dr Tabeedefabrik Erismann Chaufmann gleert un deert au 43 Joor lang bis zue syre Pänsionierig as chaufmännische Aagstellte gschafft. Är läbt bis hite z Ihringe. Scho frie het si dr Müller fir d Gschiicht un s Bruuchduum vu sym Haimetdoorf inträssiert. Är het si fir di alt Markgreefler Draacht yygsetzt un anne 1976 d „Kaiserstühler Trachtengruppe“ grindet, wu unter anderem au Lieder un Sketsch us syre Fäädere uffiert. Är schrybt Gschiichte un Gediicht im Ihringer Alemannisch. E baar vu syne Gediicht un Lieder sin anne 1987 im Bildband „Well uns des Derfli gfallt“ uusechuu. Syt Ändi 1970er Joor dritt er zäme mit em Walter Hintereck uf as Dua „Die singenden Winzer“. Si singe Volks- und Haimetlieder, vylmool uf Alemannisch, dr Müller spiilt derzue Gitarre, dr Hintereck Akkordeon. Well uns des Derfli gfallt - Bildband mit Gedichten und Liedern von Arno Müller. Herausgegeben von der Kaiserstühler Trachtengruppe Ihringen. 1987 dr Arno Müller uf dr Websyste vum Harald Noth Täxtprobe uf dr Websyte vu dr Muettersproch-Gsellschaft Kaiserstühler Brauchtum in Person, Badische Zeitung, 29. Dezämber 2017
D Hoochschuel Raveschburg-Waegaade (RWU) isch e staatligi Hoochschuel im oberschweebische Waegaade. D RWU het vier Fakulteete: Eläktrotächnik un Informaatik, Maschiineböu, Soziaali Aarbet, Gsundhait un Bflääg un Tächnology un Management. Si isch us dr staatlige Ingenieurschuel fir Maschiineböu z Raveschburg fiirigange. Bis Meerz 2005 het d Hoochschuel Fachhochschule Ravensburg-Weingarten ghaiße. D Zaal vu dr yygschriibene Studänte*ne lyt bi 3.530 (Stand Wintersemeschter 2018/19). D Hoochschuel gheert zum Verbund Internazionaali Boodesse-Hoochschuel un isch Mitgliid vu dr Hoochschuelfederazioon SidWescht. Zum Wintersemeschter 2005/2006 sin d Stuudiegäng ganz uf Bachelor- un Masterabschliss umgstellt woore, d Diploomstuudiegäng sin ganz ufgee woore. Syter 2008 stoot fir Studänte*ne noch em Master-Abschluss in Zämeaarbet mit dr Universiteet Zielona Góra e Promozioonsstuudium uffig. Aagwändti Informaatik Aagwändti Psichology Bedriibswiirtschaftsleer un Management Bflääg Eläktromobiliteet un regeneratiivi Energie Eläktrotächnik un Informazioonstächnik Energy- un Umwälttächnik Faarzyygtächnik Gsundhaitsekonomy Internet & Online-Marketing Maschiineböu Maschiineböu / Faarzyygtächnik (integriert in e Leer) Meediedesign & digiatali Gstaltig Physical Engineering (Tächnik-Entwicklig) Soziaali Aarbet Wiirtschaftsingenieurwääse (Tächnik-Management) Wiirtschaftsinformaatik (in Zämenaarbet mit dr Pedagoogische Hoochschuel Waegaade): Informaatik & Eläktrotächnik PLUS Faarzyygtächnik PLUS Wiirtschaftsinformaatik PLUS Aagwändti Gsundhaitswisseschaft Bedriibswiirtschaftsleer un Unternämerisch Handle Electrical Engineering and Embedded Systems Informaatik Mechatronics Produktentwickling im Maschiineböu Soziaali Aarbet un Dailhaab Tächnik-Management un Optimierig Umwält- un Verfaarestächnik Wiirtschaftsinformaatik D Akademy fir
Di Staatli Hoochschuel fir Musik Drossinge isch aini vu dr 24 Musikhoochschuele z Dytschland. Si lyt im baade-wiirtebäärgische Drossinge un isch unter staatliger Dreegerschaft. Si isch d Musikhoochschuel vu dr Euregio Bodensee un syt Jänner 2009 Mitgliid vu dr Internazionaale Boodesee-Hoochschuel (IBH). Gleert wääre Bachelor- un Masterstuudiegäng inkl. Schuelmusik mit em Verbraiterigsfach Jazz- un Populaarmusik un Evangeelischi Chilchemusik (B) un d Ufböustuudiegäng Evangeelischi Chilchemusik (A) un d Solischteklass. Mit em Inschtitut fir Alti Musik het d Hoochschuel e Uusbildigsstätt fir Histoorischi Uffierigspraxis. Anderi Uusbildigsschwäärpinkt sin s Fach Ritmik un d Inschtrumentaal- un Gsangsmetoodik in Zämenaarbet mit Bildigsyyriichtig in dr Regioon. As neie Schwäärpunkt isch 2017 s Landeszäntrum Musik-Design-Performance grindet woore. S verstoot si as Bruggeböuer zwische innovatiive Aasätz vu unsrem digitaale Zytalter fir chinschtlerischi Praxis, Foorschig un Leer un Dradizioon vu chinschtlerische Diszipliine. Im Sinn vun eme Atelier schafft s neii Ryym fir dr Erhalt un d Fuurtschryybig vum musikaalisch-chinschtlerische Eerb, formuliert musikaalischi Gstaltigsaasprich un hinterfrogt mediaali Soundgstaltig. In Kooperazioone mit Veraastalter hän si chammermusikaalischi Kunzärtraie etabliert, all Joor finde Proobefaase statt, wu zytgnessischi Chammermusik, grooßi sinfoonischi un vokaali Wäärch ufgschafft un in dr Regioon bresäntiert wääre. Hegschtpinkt sin d Barockorcheschter- un Barockoopereprojäkt vum Inschtitut fir Alti Musik, d Biineprojäkt
D Hoochschuel fir Jiidischi Studie Haidelberch (HfJS) isch e 1979 grindeti privaati, staatli anerkännti Hoochschuel z Haidelberch. Si wird vum Zäntraalroot vu dr Juude z Dytschland drait un dur Bund un Länder finanziert. Si kooperiert äng mit dr Ruprecht-Karls-Universiteet un stoot uf fir Bewäärber*ne us allne Kunfessioone. Scho anne 1971 het dr doomoolig Baadisch Landesrabbiner, dr Nathan Peter Levinson, d Idee ghaa, ne Uusbildigsstätt fir Rabbiner, Kantoore un Religioonsleerer yyzriichte. S Inschtitut het in dr Dradizioon vu dr „Leeraaschtalt fir d Wisseschaft vum Juudeduum“ z Berlin solle stoo un di jiidisch Gleersamkait z Dytschland wider nei etabliere. Ai Joor druf het dr Ooberroot vu dr Israelite vu Baade ne Memorandum erloo, wu Haidelberch din as Sitz vu dr Yyriichrtig un glyychzitig e Kooperazioon mit dr Ruprecht-Karls-Universiteet vorgschlaa wooren isch. Dr Zäntraalroot vu dr Juude z Dytschland het d Idee ufgriffe, aber bschlosse, iber di kunfessionäll Uusriichtig uuse ne wisseschaftlige Stuudiegang yyzriichte, wu fir alli Inträssierte so ufstoo. Anne 1979 schließli, noch eme Bschluss vum Zäntraalroot vu dr Juude z Dytschland, isch d Hoochschuel fir Jiidischi Studie Haidelberch grindet woore, mit aafangs 16 Studänte*ne. As akadeemischi Yyriichtig kunzipiert, isch s iire erkleert Ziil – doodmool wie au hite – ire jiidische
D Hoochschuel Oola – Tächnik un Wiirtschaft isch e Hoochschuel fir Aagwändti Wisseschafte (friejer e Fachhoochschuel) mit tächnisch-wiirtschaftlige Schwäärpunkt z Oola im Oschte vu Baade-Wiirtebäärg. An dr Hoochschuel studiere rund 6000 Studänte*ne. Di hitig Hoochschuel Oola isch am 1. Oktoober 1962 as Staatligi Ingenieurschuel Oola grindet woore. Im Jänner 1963 isch d Ingenieurabdailig fir Metallvereedlig un Wäärchstoffkund z Gmend aagliiederet woore. Am 1. April 1963 het d Ingenieurschuel offiziäll ire Leerbedriib in behelfsmääßige Baracke ufgnuu. Ändi 1968 isch si an dr vum Günter Behnisch böuene Standoort „Beethovenstraße“ umzooge. Anne 1971 isch di Staatli Ingenieurschuel e Fachhoochschuel woore un 1997 in Hoochschuel Oola – Tächnik un Wiirtschaft umgnännt woore. Anne 2006 sin d Fakulteete „Elektroonik un Informaatik“ un „Optik un Mechatroonik“ an neie Standoort „Burren“ zooge. Anne 2010 isch d Hoochschuel derno ne Hoochschuel fir Aagwändti Wisseschafte woore. D Hoochschuel Oola het insgsamt rund 60 Stuudiegäng in dr Beraich Tächnik un Wiirtschaft. Noch em Bachelorabschluss chenne si d Stundänte*ne in eppe 30 Masterstuudiegäng wyter qualifiziere. Rund 150 Profässer*ne un e Hufe anderi Dozänte*ne leere an dr Hoochschuel Oola. Uusgangspunkt sin d Fachberaich Maschiineböu un Oberflechetächnik mit fimf Diploom-Stuudiegäng gsii. Fakulteet Chemy Analytischi un Bioanalytische Chemy (Master of Science) Chemy (Bachelor of
Di Staatlig Akademy vu dr Bildende Chinscht z Chaarlsrue isch mit rund 300 Studänte*ne aini vu dr chlainere dytsche Hoochschuele fir Bildendi Chunscht. Si unterstoot em Minischterium fir Wisseschaft, Foorschig un Chunscht vum Land Baade-Wiirtebäärg. D Klasse vu dr eemoolige Ussestell Fryburg sin aafangs Wintersemeschter 2017/18 uf Chaarlsrue gwägslet. D Chunschthoochschuel goot zrug uf s Joor 1854, wu di Großherzoglich Badische Kunstschule Karlsruhe dur dr doomoolig Prinzregänt un speeter Grooßherzoog Friedrich I. vu Baade grindet wooren isch. Eerschte Diräkter isch dr Düsseldorfer Landschaftsmooler Johann Wilhelm Schirmer. As Pedagoog un au as Refoormer mit verwaltigstächnische Chänntnis het er e fuurtschrittli Leerprogramm fir di Grooßherzoogli Chunschtschuel entwicklet. Nit nume di im 19. Joorhundert as avantgardistisch aagluegt Landschaftsmoolerei isch gfeerderet woore, si isch au ne brait Aagebot vu chinschtlerische Diszipliine aagsträbt woore. Chinschtler wie dr Karl Friedrich Lessing, speeter dr Hans Thoma un noch em Zweete Wältchrieg dr Erich Heckel hän do näbe andere gleert. Am 1. Oktoober 1885 isch d „Großherzogliche Malerinnenschule Karlsruhe“ unter dr Schiirmheerschaft vu dr Luise vu Preußen ufgmacht woore. Chunschtinträssierte Fraue sich dr Zuedritt un dodermit e Stuudium an dr Grooßherzooglige Baadische Chunschtschuel Chaarlsrue verweert gsii. Anne 1889 isch e Ateliergebei uf em Aawääse vu dr Akademy in
D Hoochschuel fir effetligi Verwaltig un Finanze (HVF) isch e intärni Hoochschuel vum Land Baade-Wiirtebäärg z Ludisburg. Ire internazionaale Name isch University of Applied Sciences – Ludwigsburg. D Hoochschuel dient derzue, Beamti vum ghoobene Verwaltigsdienscht uuszbilde. Näb dr Hoochschuel Ludisburg het au d Hoochschuel z Kääl där Zwäck. Boodi Hoochschuele sin Fachhoochschuele. Anne 1837 isch z Wiirtebäärg dur dr Cheenig Wilhelm I. d Dienschtpriefig fir Verwaltigsämter im Departement vum Innere yygfiert woore. Wu d Priefigskandidaate iiri Chänntniss häär ghaa hän, isch ine aafangs asälber iberloo bliibe. Ab 1887 sin staatligi Unterriichtskiirs z Stuegert yygfiert woore, wu ab 1913 obligatoorisch woore sin. Us däm Staatlige Unterriichtskuurs fir Verwaltigskandidaate het si ab 1933 di Heecher Verwaltigsschuel Stuegert entwicklet. Noch em Zweete Wältchrieg isch die 1945 in Staatliche Verwaltungsschule Stuttgart umgnännt woore. In ere Iibergangsfaase zwische 1971 un 1973 isch si wider in Höhere Verwaltungsschule Stuttgart zruggnännt woore. Ab 1971 isch d Jägerstraße 58 z Stuegert zum Hauptsitz woore. Zum 1. April 1973 isch d Schuel in dr Hoochschuelberaich yygliideret woore, dodermit isch si in Fachhochschule für öffentliche Verwaltung Stuttgart umgnännt woore. Ab 1979 hän d Absolvänte*ne dr Titel Diplom-Verwaltungswirt (FH) gfiert. Anne 1980 sin zue dr bishäärige Beamte*ne vu dr Inneverwaltig au
Bernmobil isch sitem Jahr 2000 d Gschäftsbezeichnig vom Verchersunernähme vo der Schwizer Bundesstadt Bärn. Der handelsrächtlich Name vom Unernähme lütet witerhin Städtische Verkehrsbetriebe Bern, abgchürzt SVB. D SVB isch sit 1999 es rächtlich eigenständigs Unernähme. Ds Netz vo Bärnmobil umfasst füf Tramlinien, drei Trolleybuslinien und sächzäh Autobus-Linien, wobi d meischte ds Stadtzentrum mit de Ussebezirke und Vorort verbinet. Der Grossteil vom zentrumsnah Vercher wird vo Bärnmobil abgewicklet. Sitem Fahrplanwächsel vom 12. Dezember 2004 isch Bärnmobil im Tarifverbund Libero integriert. Erschti Forme vom öffentliche Vercher sind Rossomnibus gsi. Endi vo de 1870er Jahr verchert en Linie vom Käfigturm uber de hütig Eigerplatz und Schönegg uf Wabern, sie verchere allerdings nur viermal am Tag. D vo der Bevölkrig als Rösslitram bezeichnet Irichtig isch kei Erfolg gsi, sodass der Fuhrhalte zahligsunfähig worde isch. Ab 4. Oktober 1885 verchert uf der Linie Bahnhof–Bärengrabe stündlich oder halbstündlich es zweispännigs Fuhrwerch, wo als Tram-Omnibusdiebscht bezeichnet worde isch. D Linie isch später bis zum Bremgartenfriedhof verlängret worde. Trotzdem isch der Dienscht kei Erfolg gsi und isch wäge mangelnde Fahrgäscht 1889 wider igstellt worde. Pferdeomnibus uf Wabern 1885 Im Jahr 1889 isch d Berner Tramway-Gesellschaft gründet worde. Ab 1. Oktober 1890 isch ds Drucklufttram ider Stadt Bärn gfahre.
Di Frei Hochschuel fir Grafik-Design & Bildendi Kunscht Friburg (kurz FHF) isch e privati Hochschuel mit Sitz z Friburg gsii. Anne 2010 het si mit em International Music College Friburg, eme Berich vu dr Jazz & Rock Schuele Friburg (JRS) zur Hochschuel fir Kunscht, Design un Populäri Musik Friburg fusioniert, wu mit em Wintersemeschter 2011 de Lehrbedrib ufgnumme het. Dreger isch d Hochschuel fir Kunscht, Design un Populäri Musik Friburg gmainnitzigi GmbH gsii. D Hochschuel isch anne 1986 us ere Initiativ vu Kinschtler*ne un Kunschtferder*ne entstande, aafangs as Freiburger Akademie Modell e.V., no as Freie Kunstakademie Freiburg, bzw. Freie Akademie für bildende Kunst Freiburg. De Lehrbedrib isch 1986 mit em Fachberich Molerei ufgnumme wore. 1988 isch s Studienaagebot dur de Fachberich Grafik-Design erwitteret wore. 1990: BAföG-Anerkennung. 2001 Studiegang „Screen- un Webdesign“ 2007 Fusion mit de freiburger-grafik-schule (FGS) 2010 Fusion em International Music College Freiburg, eme Berich vu dr Jazz & Rock Schuele Friburg (JRS) zur Hochschule für Kunst, Design und Populäre Musik Freiburg Anne 2014 hän di letschte Absolvente*ne vu de FHF ire Abschluss gmacht. De Name „Hochschuel“ stimmt nit ganz. D Schuel het nie di staatlig Anerkennung as Fachhochschuel ghet. Au sin d Abschliss nit staatlig anerkennt. S sin
D Hoochschuel Pforze – Gstaltig, Tächnik, Wiirtschaft un Räächt isch e staatliche Hoochschuel vum Land Baade-Wiirtebäärg. Si isch in drei Fakulteete gliideret: Gstaltig, Tächnik un Wiirtschaft un Rächt. Di anne 1877 dur dr Grooßherzoog Friedrich I. z Pforze grindet Grooßherzoogli Chunschtgwäärbschuel un Fachschuele fir d Metallinduschtry het in eerschter Linie Fachchreft fir di Pforzemer Schmuck- un Uureninduschtry sollen uusbilde. Si isch 1937 in Badische Kunstgewerbeschule, 1940 in Staatliche Meisterschule un 1952 in Vereinigte Goldschmiede-, Kunst- und Werkschule umgnännt woore. Anne 1963 isch di Staatli Heecher Wiirtschaftsfachschuel grindet woore. 1971 isch us dr Chunschtgwäärbschuel un andere Voorgänger-Inschtituzioon d Fachhoochschuel fir Gstaltig woore. Di eemoolig Heecher Wiirtschaftsschuel isch in d Fachhoochschuel fir Wiirtschaft iberfiert woore. Anne 1992 sin d Fachhoochschuel fir Gstaltig un d Fachhoochschuel fir Wirtschaft unter Grindig vun ere neie Fakulteet fir Tächnik as Fachhochschule Pforzheim – Hochschule für Gestaltung, Technik und Wirtschaft zämegfiert woore. 1995 sin ingenieurwisseschaftligi Stuudiegäng yygfiert woore. 1996 het mer dr Leerbedriib im Stuudingang Wiirtschaftsräächt ufgnuu. Anne 2005 isch d Fachhoochschuel in Hochschule Pforzheim – Gestaltung, Technik, Wirtschaft und Recht umgnännt woore. D Hoochschuel kooperiert mit iiber 100 Paartneruniversiteete. Si het si as aini vu dr eerschte wältwyt verpfliichtet, d „Principles for Responsible Management Education“ yyzhalte,
D Regio Basiliensis isch ä Verein mit Sitz in Basel. Si isch d Schwizer Partneri für d Oberrhy-Kooperation RegioTriRhena Kompetenzzentrum erschter Wahl zur Förderig vo dr grenzüberschritende Zämmenarbet am Oberrhy. Si stoht drby im Dienscht vo dr Politik, vo Behörde, dr Wirtschaft, dr Wüsseschaft, vo Organisatione und dr Bevölkerig. Ihre Zweck isch es, vo schwizerischer Site Impuls für d Entwicklig vom oberrhynische Ruum zun äre zämmeghörige europäische Gränzregion zgäh und bi de Realisierig mitzwürke. Als Ussestell vo de Kantön Aargau, Basel-Landschaft, Basel-Stadt, Jura und Soledurn koordiniert und vertritt si d Interesse vo dr Nordweschtschwiz in dr grenzüberschritende Zämmenarbet. Dr Verein isch 1963 vo Verträter us Wirtschaft und Wüsseschaft gründet worde. Als Ziil feschtghalte sind „d Planig und Förderig vo dr wirtschaftliche, politische und kulturelle Entwicklig“ vom Gebiet und dr „Abbau vo Grenzhemmniss zwüsche de verschidene Teilgebiet (vo de Region), sowit si e wirtschaftliche und sozialpsychologische Faktor“ darstelle. 1969 isch dr Staatsvertrag zwüsche de Kantön Basel-Stadt und Basel-Landschaft unterzeichnet worde, was d Gründig vo dr IKRB, dr Interkantonale Koordinationsstelle bi dr Regio Basiliensis betroffe het, wo an Verein Regio Basiliensis aaglidert isch. Sit däm erfüllt dr Verein näbe de Vereinsaktivitäte d Ufgob als Ussestell vo de beide Kantön. Sit 1996 gilt